Ann-Elen Skjelbreid

**Ann-Elen Skjelbreid**, rođena 13. septembra 1971. u Bergenu, je nekadašnja norveška biatlonka i dvostruka svjetska prvakinja. Potiče iz sportske porodice, njena sestra Liv Grete Skjelbreid je takođe biatlonka, kao i rođakinja Liv-Kjersti Eikeland. Udata je za norveškog biatlonca Egila Gjellanda.

## Karijera 
### Olimpijske igre 
Ann-Elen Skjelbreid je nastupila tri puta na olimpijskim igrama: na ZOI 1994, ZOI 1998 i ZOI 2002. i osvojila jednu srebrnu i jednu bronzanu medalju. Najbolji plasman u pojedinačnim utrkama bilo joj je 17-o mjesto u utrci sprinta na ZOI 1994, jada je s jednim promašajem i zaostatkom od 1:08.9&nbsp;min bila sporija od pobjednice Kanađanke Myriam Bédard, koja je završila utrku s dva promašaja. Srebrnu medalju je osvojila u štafetnoj utrci 2002. godine s Lindom Tjørhom, Gunn Margit Andreassen i Liv Grete Poirée; a bronzanu 1998. u štafeti s Annette Sikveland, Gunn Margit Andreassen i Liv Grete Skjelbreid.

### Svjetska prvenstva 
Na Svjetskim prvenstvima u biatlonu, Ann-Elen Skjelbreid je nastupila deset puta u periodu 1994-2004. godine. Osvojila je ukupno sedam medalje i to dvije zlatne, četiri srebrne i jednu bronzanu. Zlatne medalje je osvojila u ekipnim disciplinama: prvu na SP 1995. u ekipnoj utrci s Elin Kristiansen, Annette Sikveland i Gunn Margit Andreassen; a drugu na SP 1997. ponovo u ekipnoj utrci s Liv Grete Skjelbreid, Gunn Margit Andreassen i Annette Sikveland. Jedinu medalju u pojedinačnoj konkurenciji osvojila je na SP 1996, osvojivši drugo mjesto u utrci na 7,5 km kada je s 19.4&nbsp;s zaostatka i jednim promašajem bila sporija od pobjednice, ruske biatlonke Olge Romasko, koja je završila utrku bez promašaja. Ostale srebrne medalje osvojila je na SP 1997. u štafeti s Annette Sikveland, Liv Grete Skjelbreid i Gunn Margit Andreassen, a drugu slijedeće godine u  ekipnoj utrci s Hildegunn Mikkelsplass, Annette Sikveland i Liv Grete Skjelbreid. Jednu bronzanu medalju osvojila je na SP 1995. u štafeti s Hildegunn Fossen, Annette Sikveland i Gunn Margit Andreassen.

### Svjetski kup 
Prvi nastup u Svjetskom kupu imala je 23. januara 1992. u sezoni 1991/92. u italijanskom Antholzu u utrci na 15&nbsp;km kada je osvojila 38-o mjesto s četiri promašaja i zaostatkom od 5:42.5&nbsp;min iza pobjednice, bugarske biatlonke Nadežde Aleksijeve. Najbolji rezultati su joj dva druga mjesta: u sezoni 1995/96. 18. januara 1996. u utrci na 15&nbsp;km slovačkom Osrbliu s jednim promašajem i zaostatkom od 2.2&nbsp;s iza pobjednice, slovenske biatlonke Andreje Koblar, te u sezoni 1998/99. utrci potjere na 10&nbsp;km norveškom Holmenkollenu s tri promašaja i zaostatkom od 1:11.2&nbsp;min iza pobjednice, ukrajinske biatlonke Olene Zubrilove. U utrkama štafeta pobijedila je šest puta.

## Norveška prvenstva 
## Napomene 
## Reference 
## Vanjski linkovi 
* 
* 
* Zvanična banka podataka IBU-a

Kategorija:Norveški biatlonci
Kategorija:Rođeni 1971.
Kategorija:Biografije, Bergen
Kategorija:Biatlonci na Zimskim olimpijskim igrama 1994.
Kategorija:Biatlonci na Zimskim olimpijskim igrama 1998.
Kategorija:Biatlonci na Zimskim olimpijskim igrama 2002.
Kategorija:Osvajači srebrne medalje na Olimpijskim igrama (Norveška)
Kategorija:Osvajači bronzane medalje na Olimpijskim igrama (Norveška)
Kategorija:Osvajači medalja na Svjetskim prvenstvima u biatlonu
Kategorija:Norveški olimpijci u biatlonu
Kategorija:Svjetski prvaci u biatlonu
Kategorija:Osvajači medalja na Zimskim olimpijskim igrama 1998.
Kategorija:Osvajači medalja na Zimskim olimpijskim igrama 2002.